Informasjon om vaksinering av ungdommer født i 2004 og 2005.

Samtykkeskjema for foresatte til ungdommer som ikke har fylt 16 år i 2021 før 1. vaksinasjonsdag.

*De som har fylt 16 år samtykker selv, ved å bestille time til vaksinasjon.*

Vaksinering av ungdommer.

Folkehelseinstituttet har gjennom sommeren innhentet mer informasjon og erfaring fra land som tilbyr vaksine til unge. Anbefalingen baseres på en grundig gjennomgang av tilgjengelig kunnskap og kan leses i sin helhet på [FHI.no](https://www.fhi.no/contentassets/3596efb4a1064c9f9c7c9e3f68ec481f/svar-pa-oppdrag-37b---om-koronavaksinasjon-av-ungdom-16-17-ar---oppdatert-anbefaling.pdf). Få ungdommer har blitt alvorlig syke av koronaviruset, men det er en del smitte blant 16-17-åringer. Vaksinasjon vil bidra til å beskytte de få som kan bli alvorlig syke hvis de smittes, i tillegg til å redusere smittespredning i samfunnet. Redusert smittespredning i aldersgruppen som følge av vaksinasjon er nødvendig for å kunne lette på restriksjoner som har vært spesielt belastende for unge under pandemien.

Hensikten med vaksinasjon mot koronavirusinfeksjon (covid-19) er å forebygge sykdom eller å gjøre sykdomsforløpet mildere.

**Om covid-19**

Covid-19 gir i hovedsak luftveisinfeksjon, men det kan også være andre symptomer. Høy alder og voksne med kroniske sykdommer har størst risiko for å få alvorlig covid-19 sykdom. Barn som blir syke har oftest et lett forløp med milde og kortvarige luftveissymptomer. Ungdom får oftere mer generell sykdomsfølelse, hodepine og muskelsmerter. Risiko for alvorlig sykdom hos barn og ungdom er lav, også for de som har underliggende sykdom. Likevel er det grupper av barn/ungdom som kan ha høyere risiko enn andre på samme alder, eller som er spesielt sårbare for luftveisinfeksjoner generelt, og kan ha nytte av beskyttelsen for å normalisere tilværelsen når samfunnet gjenåpner. Disse får nå tilbud om vaksine mot covid-19.

**Om vaksinen**

Comirnaty® (BioNTech og Pfizer)er en mRNA vaksine. Vaksinen inneholder ikke levende virus og kan ikke gi koronainfeksjon. Vaksinen er godkjent til bruk fra 12 år. To doser gis med 8-12 ukers intervall, avhengig av hva som er praktisk mulig i kommunen.

De aller fleste bivirkningene oppstår 1-2 dager etter vaksinasjon, er milde/moderate og går over etter noen dager. For noen vil symptomene kunne være mer kraftige. Denne vaksinen ser ut til å gi mer av de vanlige bivirkningene enn det man er vant til for andre vaksiner. De vanligste bivirkningene er smerter og hevelse på injeksjonsstedet*,* tretthet, hodepine, muskelsmerter, frysninger, leddsmerter og feber. Allergiske reaksjoner forekommer hos enkelte. Det er god kunnskap om vanlige bivirkninger etter vaksinasjon, men sjeldne bivirkninger kan ikke utelukkes. Mer informasjon om Comirnaty vaksinen finnes på fhi.no.

**Begge foresatte må samtykke til vaksinering av barnet.**

**Skjemaet må medbringes vaksinasjonstimen og fremvises før vaksinasjonen gjennomføres.**

Barnets navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Fødselsdato:\_\_\_\_\_\_\_\_\_\_\_\_\_

Jeg/vi ønsker at barnet mitt/vårt barn vaksineres mot covid-19 i Arendal kommune.

Foresatte med foreldreansvar: Foresatt 1 Foresatt 2

Foresatte 1: Fullt navn (bruk blokkbokstaver)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Foresatt 1: underskrift:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Telefonnummer: \_\_\_\_\_\_\_\_\_\_\_\_\_\_\_\_\_\_

Foresatt 2: Fullt navn (bruk blokkbokstaver):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Foresatt 2: underskrift: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Telefonnummer: \_\_\_\_\_\_\_\_\_\_\_\_\_\_\_\_\_\_\_\_\_

Evt informasjon om barnet til vaksinatør:

*Skjemaet medbringes til 1. vaksinasjonsdag*